Správa zo zahraničnej pracovnej cesty 

1.	Účastníci ZPC:

•	Jaroslava Szüdi, Ing., PhD.	sekcia vedy a techniky, 26A0 MŠVVaŠ SR 
(anglický a nemecký jazyk C1)

2.  Zahraničná pracovná cesta:

Štát:	Moldavská republika	
Mesto:
Adresa:	Kišiňov
Stefan cel Mare si Sfant Boulevard 1, Chisinau 2001, Moldova
	
Vykonaná v dňoch:	5.4. – 7.4. 2017
	
Prijímajúca organizácia:	Moldavská akadémia vied,	
Účel cesty:                          	Účasť na konferencii pre posilnenie RIS3 stratégií v tretích krajinách a účasť na valnom zhromaždení projektu Danube INCO.NET	
Spôsob financovania:	projekt dunajskej stratégie DTP-PAC7 (85%) + MŠVVaŠ SR (15%)	
		
3.	Rámcový program pobytu:
5.4.2017	cesta autobusom z Bratislavy do Viedne a let do Kišiňova; ubytovanie a účasť na poslednom bloku konferencie k RIS3 stratégiám a diskusie s účastníkmi konferencie
6.4.2017	účasť na valnom zhromaždení projektu Danube INCO.NET a bilaterálne rokovania
7.4.2017	bilaterálne rokovanie, cesta z Kišiňova do Viedne a vo večerných hodinách návrat autobusom do Bratislavy
	
4.	Stručný priebeh konferencie a valného zhromaždenia projektu:
     Koordinačný tím prioritnej oblasti 7 (PA7) Vedomostná spoločnosť Dunajskej stratégie sme dostali pozvanie zúčastniť sa konferencie Starting Smart Specialisation: "Experiences from the EU for innovation and economic transformation", nakoľko podpora RIS3 stratégií vo všetkých krajinách dunajského regiónu patrí k základným cieľom PA7. Na konferencii PA7 zastupoval tiež jej srbský koordinátor – poradca ministra školstva a vedy prof. Viktor Nedovič. Informácie o programe a rečníkoch sú dostupné na webovom sídle projektu Danube INCO.NET.
    V nasledujúci deň prebiehalo celodenné valné zhromaždenie partnerov konzorcia Danube INCO.NET, ktorý svojimi aktivitami výrazne prispieval k napĺňaniu cieľov  a poslania PA7 (a PA8). Valného zhromaždenia sme sa zúčastnili z viacerých dôvodov – jedným z nich bolo získanie informácie od členov konzorcia o možnej spolupráci v budúcnosti (v pokračovaní projektu v rámci iných schém – DSPF, SMF, DTP, FP9, atď.), prerokovať možnosti organizácie/spoluorganizácie záverečnej konferencie projektu, a tiež spoločné zasadnutie koordinačných tímov PA7 (PAC to PAC stretnutie) a rokovanie predsedníckych tímov Dunajskej siete pre spoločné financovanie (DFCN) – v roku 2017 sú predsedníckymi krajinami Slovenská republika (MŠVVaŠ SR) a Nemecko (DLR).
5.  Odporúčané závery:
•	stanoviť termín júnového zasadnutia riadiacej skupiny PA7 a DFCN
•	v spolupráci so srbským tímom a spolupredsedajúcim tímom DFCN pripraviť agendu oboch zasadnutí
•	zúčastniť sa zasadnutia COST a zistiť informácie o možnostiach COST Targeted Network pre krajiny dunajského regiónu

6.   Prehľad prinesenej dokumentácie a miesto jej uloženia:
    Prezentácie budú k dispozícii v elektronickej podobe u účastníčky konferencie a valného zhromaždenia. Informácie o projekte Danube INCO.NET možno sledovať na webovom sídle projektu (ale tiež prostredníctvom sociálnych médií – Facebook, LinkedIn, Twitter).

7.   Osobitne vyhodnotený očakávaný prínos:
     Najväčší prínosom boli bilaterálne stretnutie s p. Ulrike Kunze o budúcnosti fungovania Dunajskej siete pre spoločné financovanie (DFCN) a dohodnuté kroky a aktivity pred stanovením 3. zasadnutia DFCN.
    Ďalšie dôležité bilaterálne rokovanie sa uskutočnilo so srbským poradcom ministra a spolukooridnátorom PA7 (Vedomostná spoločnosť), na ktorom bola dohodnutá spoločná pozícia voči ďalšiemu fungovaniu PA7 (nové nastavenie cieľov, nové nastavenie pracovných skupín), spoločná pozícia PA7 voči nastaveniu COST Targeted Network.

8.    Spôsob zverejnenia výsledkov ZPC, prenos získaných informácií:
Správa z cesty bude zverejnená na webovom sídle MŠVVaŠ SR.

Súhlasím so zverejnením správy na internete.

Správu vypracovala: 						Dátum:
Jaroslava Szüdi, 26A0						9.4.2017

Správu schválili:
Ľubica Pitlová, RO 26 A0
Marek Hajduk, generálny riaditeľ SVT